নিশ্চয়ই এটি জানতে চাওয়া আপনার অধিকার। আপনার জ্ঞাতার্থে — সরাসরি মডারেশন ছাড়া পোস্ট প্রকাশের ব্যবস্থাটি চালু করা হয়েছিল ‘পরীক্ষামূলক ভিত্তিতে’ এবং তা বেশ আগেই বন্ধও করে দেয়া হয়েছে, নিতান্ত বাধ্য হয়েই। কারণ, এখানকার একাধিক লেখক সাধারণ নিয়মগুলো না মেনে পোস্ট করা শুরু করেছিলেন, পরে‍ যা নিয়ে সকলের জন্যই বিব্রতকর পরিস্থিতির উদ্ভব হচ্ছিল। মডারেশন প্রক্রিয়ার মধ্য দিয়েই এখন সব লেখাকে যেতে হয়, সেটি এমনকি মডারেশন টিমের সদস্যদের লেখার ক্ষেত্রেও প্রযোজ্য, ব্লগারদের মধ্যে কোনো ধরণের শ্রেণীবিন্যাসগত পার্থক্য ছাড়াই। প্রসঙ্গত, এই বিষয়ে কোনো আপত্তি থাকলে সেটি জানানোর একমাত্র ঠিকানা হলো মুক্তাঙ্গন-এর মূল মডারেশন ঠিকানা (muktangon.moderators@gmail.com)। আমাদের মেসেজ আর্কাইভ পরীক্ষা করা হয়েছে; আপনাকে জানাতে পারি, সেই ঠিকানায় আপনার কাছ থেকে এই বিষয়ে এমন কোনো ইমেইল এসে পৌঁছায়নি। আপনার পাঠানো ইমেইলটির কপি দয়া করে (বিস্তারিত সার্ভার-তথ্যসহ) উপরের ঠিকানায় পাঠিয়ে দিন। ইমেইলটি আমাদেরও পরীক্ষা করে জানা দরকার, ঠিক কী কারণে এসে পৌঁছায়নি!